NG Kerk Berg-en-Dal – Page 13 – NG Kerk | Dan Pienaar | Bloemfontein
Besigtig die NG Kerk Berg-en-Dal kerkkalender vir 2019.
Wie nie vir die waarheid is nie, is teen Christus.
“Jy mag nie vals getuienis teen ‘n ander gee nie.” (Eksodus 20:16)
“Jesus het vir hom gesê: ‘Ek is die weg en die waarheid en die lewe.’ (Johannes 14:6)
Jesus trek ’n duidelike streep in die sand. Sedert die begin was daar slegs twee kante waar mense kon staan: Vir Christus – wat die Waarheid is, of téén Christus, m.a.w. aan die kant van die vader van die leuen.
Die kenmerk van hulle wat vir Christus is, is te vind in hulle liefde vir die waarheid. Die negende woord gee vir ons ’n baie duidelike rede waarom leuens so groot probleem is – dit is “teen ander”.
Dit vernietig vertroue, verbreek verhoudings en verdeel samelewings. Die waarheid, aan die ander kant, verheerlik God.
God se kinders mag nooit toelaat dat die leuen ’n vashouplek in ons lewens kry nie. Ons moet aktief daaraan werk om die leuen wortel en tak in ons lewens uit te roei, want die vernietiging wat die leuen aanrig en blyplek wat die vader van die leuen in ons lewens kry op hierdie wyse, is altyd ’n ramp.
Daar is slegs twee kante en ek en jy kan slegs aan een van hierdie kante staan. Wie is jou Vader? Het jy die waarheid lief? Het jy Christus Jesus lief – Hy is die waarheid? Want as jy nie vir die waarheid is nie, is jy noodwendig teen Christus…
Sondag, 19 Januarie 2020
Oggend, 09:90; Ds Jan Lubbe (Gesamentlike diens)
15:00 Sothodiens, teol.std. Steve Bopane (Verwelkoming).
18:00 Aanddiens , Ds Jan Lubbe (Week van Gebed begin).
Waar: NG Kerk Berg-en-Dal
Maandag, 20 Januarie tot Donderdag 23 Januarie 2020
Aand, 19:00; Ds Jan Lubbe
(Week van Gebed)
Sondag, 26 Januarie 2020
Oggend, 09:30, Kerkdiens; Ds.Johan Marais
Gesinsdiens in saal; Ds.Jan Lubbe.
15:00 Sothodiens, teol.std. Steve Bopane.
18:00 Ds Jan Lubbe Taizé diens.